A Bizottság határozata

(2003. augusztus 28.)

a vírusos vérfertőzés (VHS), illetve a fertőző vérképzőszervi elhalás (IHN) halbetegség tekintetében a "mentes övezet" vagy "nem mentes övezetben lévő mentes halgazdaság" minősítés megszerzésére irányuló programok jóváhagyásáról

(az értesítés a C(2003) 3101. számú dokumentummal történt)

(EGT vonatkozású szöveg)

(2003/634/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 98/45/EK irányelvvel [1] módosított, a tenyésztett víziállatok és az akvakultúra-termékek forgalomba hozatalára irányadó állat-egészségügyi feltételekről szóló, 1991. január 28-i 91/67/EGK tanácsi irányelvre [2], és különösen annak 10. cikkének (2) bekezdésére,

mivel:

(1) A 91/67/EGK irányelv alapján a tagállamok programot nyújthatnak be a Bizottság részére, amely lehetővé teszi, hogy az a későbbiekben egy övezet vagy egy nem mentes övezetben lévő gazdaság vonatkozásában a vírusos vérfertőzés (VHS) és a fertőző vérképzőszervi elhalás (IHN) halbetegség tekintetében mentes övezet vagy nem mentes övezetben lévő mentes halgazdaság minősítés megszerzésére irányuló eljárásokat kezdeményezzen.

(2) Egyes tagállamok olyan programokat nyújtottak be, amelyeket a legutóbb a 2003/376/EK határozattal [3] módosított 2002/304/EK bizottsági határozat [4] jóváhagyott.

(3) Finnország állategészségügyi hatósága 2003. március 12-én, illetve 2003. június 12-én kelt levelében a 2002/304/EK határozat I. mellékletének 6B. részében felsorolt programok módosítását kérte. A veszélyeztetett atlanti-óceáni lazac (Salmo salar), a tengeri pisztráng (Salmo trutta m trutta) valamint a vándormaréna (Coregonus lavaretus lavaretus) megőrzésének érdekében szükség van a Kyminjoki és Summanjoki folyók állományainak újratelepítésére. Finnország módosítási javaslatokat nyújtott be saját programja, amelyek a Pyhtää-i zárlat alatt álló övezetből származó vadon élő halak élő ikráinak áttelepítését célozza azzal a feltétellel, hogy minden helyénvaló intézkedést megtesznek a halikra VHS és IHN betegségtől való mentességének biztosítására. A 2002/304/EK határozat I. mellékletében kialakított övezeti elhatárolások nem változnak.

(4) Olaszország állategészségügyi hatósága 2003. március 4-én kelt levelében a 2002/304/EK határozat I. mellékletének 5.1. pontjában felsorolt program módosítását kérte. A program által érintett területre a halak betelepítésével kapcsolatos védelem szintjének fokozása érdekében az éttermekben történő közvetlen fogyasztásra szánt élő pisztráng és egyéb halaknak éppúgy, mint az egyes mesterséges tavakba vagy halastavakba szállítani szándékozott szivárványos pisztrángnak egyaránt olyan gazdaságokból kell származniuk, amelyek elismerten mentesek a VHS és IHN betegségtől.

(5) Megállapításra került, hogy a benyújtott módosítások a 91/67/EGK irányelv 10. cikkének megfelelnek. Ezért e programokat jóvá kell hagyni.

(6) A 2002/304/EK határozat több ízben módosításra került. Az egyértelműség és ésszerűség érdekében ezért hatályon kívül kell helyezni, és helyébe e határozat lép.

(7) (13) Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

(1) A 91/67/EGK irányelv 10. cikkének (1) bekezdése alapján benyújtott, az I. mellékletben említett, a vírusos vérfertőzés (VHS) és a fertőző vérképzőszervi elhalás (IHN) halbetegségek egyike vagy mindkettő tekintetében mentes övezet minősítés megszerzésére irányuló programok ezennel megkapják a jóváhagyást.

(2) A II. mellékletben említett, a 91/67/EGK irányelv 10. cikkének (1) bekezdése értelmében benyújtott, a vírusos vérfertőzés (VHS) és a fertőző vérképzőszervi elhalás (IHN) halbetegségek egyike vagy mindkettő tekintetében nem mentes övezetben található mentes halgazdaság minősítés megszerzésére irányuló programok ezennel megkapják a jóváhagyást.

2. cikk

Az érintett tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy a jóváhagyott programoknak megfeleljenek.

3. cikk

A 2002/304/EK határozat ezennel hatályát veszti.

A hatályát vesztett határozatra történő hivatkozásokat e határozatra történő hivatkozásként kell értelmezni.

4. cikk

Ennek a határozatnak a tagállamok a címzettjei.

Kelt Brüsszelben, 2003. augusztus 28-án.

a Bizottság részéről

David Byrne

a Bizottság tagja

[1] HL L 189., 1998.7.3., 12. o.

[2] HL L 46., 1991.2.19., 1. o.

[3] HL L 104., 2004.5.27., 21. o.

[4] HL L 130., 2002.4.20., 37. o.

--------------------------------------------------

I. MELLÉKLET

A VÍRUSOS VÉRFERTŐZÉS (VHS) ÉS A FERTŐZŐ VÉRKÉPZŐSZERVI ELHALÁS (IHN) HALBETEGSÉG EGYIKE VAGY MINDKETTŐ TEKINTETÉBEN MENTES ÖVEZET MINŐSÍTÉS MEGSZERZÉSE ÉRDEKÉBEN BENYÚJTOTT PROGRAMOK

1. DÁNIA

A DÁNIA ÁLTAL 1995. MÁJUS 22-ÉN BENYÚJTOTT PROGRAMOK A KÖVETKEZŐKRE TERJEDNEK KI:

- FISKEBÆK Å vízgyűjtő területe,

- JÜTLAND MINDEN RÉSZE a Storåen, Karup å, Gudenåen és Grejs å vízgyűjtő területeitől délre és nyugatra,

- Valamennyi DÁN SZIGET területe.

2. NÉMETORSZÁG

A NÉMETORSZÁG ÁLTAL 1999. FEBRUÁR 25-ÉN BENYÚJTOTT PROGRAMOK A KÖVETKEZŐKRE TERJEDNEK KI:

- A "WOLFEGGER AACH ÉS ROHRSEE" vízgyűjtő területén lévő övezet,

- Az "OBERN NAGOLD" vízgyűjtő területén lévő övezet.

3. SPANYOLORSZÁG

A SPANYOLORSZÁG ÁLTAL 2002. AUGUSZTUS 1-ÉN BENYÚJTOTT PROGRAM A KÖVETKEZŐRE TERJED KI:

- LA RIOJA AUTONÓM KÖZÖSSÉG.

4. FRANCIAORSZÁG

A FRANCIAORSZÁG ÁLTAL 1994. SZEPTEMBER 16-ÁN BENYÚJTOTT PROGRAMOK A KÖVETKEZŐKRE TERJEDNEK KI:

- LES FORGES,

- LA NIVE és LES NIVELLES,

- L'ÉLORN.

5. OLASZORSZÁG

5.1. AZ OLASZORSZÁG ÁLTAL BOLZANO AUTONÓM RÉGIÓBAN 2001. OKTÓBER 6-ÁN BENYÚJTOTT ÉS A 2003. MÁRCIUS 27-ÉN KELT LEVÉLLEL MÓDOSÍTOTT PROGRAM A KÖVETKEZŐKRE TERJED KI:

Bolzano tartomány övezete

- Az övezet valamennyi, Bolzano tartományon belüli vízgyűjtő területet magában foglalja.

Az övezetbe tartozik a ZONA VAL DELL'ADIGE övezet felső része, vagyis az Adige folyó vízgyűjtő területei a Bolzano tartományban lévő forrásától Trento tartomány határáig.

(

NB:

a ZONA VAL DELL'ADIGE övezet fennmaradó alsó része Trento autonóm tartomány jóváhagyott programjához tartozik. Ezen övezet felső és alsó részeit egy járványtani egységnek kell tekinteni.

)

5.2. AZ OLASZORSZÁG ÁLTAL TRENTO AUTONÓM RÉGIÓBAN 1996. DECEMBER 23-ÁN ÉS 1997. JÚLIUS 14-ÉN BENYÚJTOTT PROGRAMOK A KÖVETKEZŐKRE TERJEDNEK KI:

Val di Sole e di Non övezet

- A Noce patak forrásától az S. Giustina-gátig tartó vízgyűjtő terület.

Val dell'Adige övezet – alsó rész

- Az Adige folyó vízgyűjtő területei és a Trento autonóm tartomány területén lévő források Bolzano tartomány határától az Ala-gátig (vízerőmű).

(

NB:

a ZONA VAL DELL'ADIGE övezet felső része Bolzano tartomány jóváhagyott programjához tartozik. Ezen övezet felső és alsó részeit egy járványtani egységnek kell tekinteni.

)

Torrente Arnò övezet

- Az Arnò sebes folyó forrásától az alsó szakaszon lévő gátakig, amelyek az előtt találhatóak, hogy az Arnò sebes folyó beleömlik a Sarca folyóba.

Van Banale övezet

- Az Ambies folyóvölgy vízgyűjtő területe a vízerőmű gátjáig.

Varone övezet

- A Magnone patak vízgyűjtő területe a forrástól a vízesésig.

Alto e Basso Chiese övezet

- A Chiese folyó vízgyűjtő területe a forrástól a Condino-gátig, kivéve az Adanà és Palvico sebes folyó medencéjét.

Torrente Palvico övezet

- A Palvico sebes folyó medencéjének vízgyűjtő területe a betonból és kövekből készült gátig.

5.3. AZ OLASZORSZÁG ÁLTAL VENETO AUTONÓM RÉGIÓBAN 2001. FEBRUÁR 21-ÉN BENYÚJTOTT PROGRAM A KÖVETKEZŐKRE TERJED KI:

Torrente Astico övezet

- Az Astico folyó forrásaitól (Trento autonóm tartományban és Veneto régióban, Vicenza tartományban) a Pedescala-hídhoz közel elhelyezkedő gátig terjedő vízgyűjtő terület Vicenza tartományban.

Az Astico folyó alsó folyása – a Pedescala-híd közelében található gát és a Pria Maglio-gát között – pufferzónának minősül.

5.4. AZ OLASZORSZÁG ÁLTAL UMBRIA RÉGIÓBAN 2002. FEBRUÁR 20-ÁN BENYÚJTOTT PROGRAM A KÖVETKEZŐKRE TERJED KI:

Zona Fosso de Monterivoso: A Monterivoso folyó forrásától a Ferentillo közelében lévő hajózhatatlan gátakig.

5.5. AZ OLASZORSZÁG ÁLTAL LOMBARDIA RÉGIÓBAN 2002. FEBRUÁR 1-JÉN BENYÚJTOTT PROGRAM A KÖVETKEZŐKRE TERJED KI:

Zona Val Brembana: A Brembo folyó forrásától a Porte S. Pietro község közelében lévő hajózhatatlan gátakig.

6. FINNORSZÁG

6.1. A FINNORSZÁG ÁLTAL 1995. MÁJUS 29-ÉN BENYÚJTOTT PROGRAM A KÖVETKEZŐKRE TERJED KI:

- FINNORSZÁG összes szárazföldi és tengerparti területe Åland tartomány és a Pyhtää korlátozás alá eső terület kivételével.

6.2. A FINNORSZÁG ÁLTAL 1995. MÁJUS 29-ÉN BENYÚJTOTT ÉS A 2003. JÚNIUS 12-ÉN KELT LEVÉLLEL MÓDOSÍTOTT PROGRAM A KÖVETKEZŐKRE TERJED KI:

- ÅLAND tartomány teljes területe és a PYHTÄÄ korlátozás alá eső terület.

--------------------------------------------------

II. MELLÉKLET

A VHS ÉS AZ IHN EGYIKE VAGY MINDKETTŐ TEKINTETÉBEN NEM MENTES ÖVEZETBEN LÉVŐ MENTES HALGAZDASÁG MINŐSÍTÉS MEGSZERZÉSÉRE BENYÚJTOTT PROGRAMOK

1. OLASZORSZÁG

1.1. AZ OLASZORSZÁG ÁLTAL FRIULI VENEZIA GIULIA, UDINE TARTOMÁNY RÉGIÓKBAN 2000. MÁJUS 2-ÁN BENYÚJTOTT ÉS A KÖVETKEZŐKRE KITERJEDŐ PROGRAM:

A Tagliamento folyó vízgyűjtő medencéjében lévő halgazdaságok:

- Azienda Vidotti Giulio s.n.c., Sutrio.

1.2. AZ OLASZORSZÁG ÁLTAL VENETO RÉGIÓBAN 2002. ÁPRILIS 5-ÉN BENYÚJTOTT ÉS A KÖVETKEZŐKRE KITERJEDŐ PROGRAM:

A Sile folyó vízgyűjtő medencéjében lévő halgazdaságok:

- Azienda Troticoltura S. Cristina, Via Chiesa Vecchia 14 – Loc. S. Cristina di Quinto.

--------------------------------------------------